Ego Guido Dei gratia Eduensis episcopus, notum facimus universis presentes litteras inspecturis quod nos cartam quarumdam quitationum et conventionum quas inter se fecerunt religiosi viri abbas et conventus Corbiniacensis et burgenses ejusdem ville vidimus et perlegimus cujus tenore diligenter perspecto et cognito verbo ad verbum in presentibus litteris fecimus annotari, et est tenor talis. (Suit le texte de la charte XIV rapportée plus haut.) Nos igitur ad quos pertinet ipsius ecclesie spiritalis provisio, attendentes quitationes et conventiones prefatas ecclesie dicte plurimum expedire, laudamus et consentimus sepedictis conventionibus et quitationibus auctoritateque commissa nobis a Domino confirmamus. Quod ne labi possit a posterorum memoria, sed illibatum inconcussumque permaneat in futurum, presentem cartam sigilli nostri munimine fecimus roborari. Actum anno gracie M.CC.XX.IX.